Vita:Sakk

message: Eléggé problémás ez a sakk-cikk. Javasolnám lektorálandóként feltüntetni. Én magam nem vagyok ebben profi, de ami pl. a megnyitást, a játszma-lejegyzést, az időmérést, a döntetlent illeti: nemhogy nem precíz, de fél-, sőt negyedigazságokat tartalmaz, ami konkrétan (nem tartalmazván a lényeget) félreinformálás.  OsvátA. 2005. március 9., 18:15 (CET)
replies: text: :a piszkozatot töröltem
* a véleményen az, hogy ezt nagyon le kell rövidíteni, legfeljebb 10 pont
--Mt7 2005. március 9., 23:24 (CET)
Ha valaki ért hozzá: Bobby Fischer, világbajnok, amikor még részt vett a sakkvilág életében, létrehozott egy új sakkórát. Tessék mondani: lett ebből a dologból valami? OsvátA. 2005. május 11., 09:18 (CEST)
a modern sakkora digitalis es be lehet allitani tobb modba az egyik ez a mod, sot gyakran is hasznaljak. --Mt7 2005. június 15., 01:09 (CEST)
thread_title: Hibák

message: Hi everybody in the World interested in chess and wikipedia.
This is an international chess aid new for making chess boards.
#English speakers wikipedist had been made a template for displaying chess boards easily at . This template uses images from english wikipedia. They are using it in a lot of articles.
#The images used by this template had been copied to wikimedia.COMMONS and put it in an appropiated category: 
#Then, now the template can be used in a local new template without any change (only you meaby change the template`s name and obviosly you should change the template invocation) .
#Spanish speakers wikipedist already start to used it at  an others articles.
#The template explanation is in its talk page.
#If you want to change the image(s) is not very difficult, you only should add them to commons and change their names in the template (with out changing the already existance images, of course). 
#A large disccuss about the template, like flexibility, special applications (like board with arrows), choose board appearence, and much others questions are in the english talk (discussion) of the template.
We hope you enjoy this colaborative work an make more and more chess articles in every wikipedia(s) you work.
Thanks.
(If there are mistakes, I am sorry, my english is not my natural language)
14th June 2005 aprox. 22:00 hrs GMT User gengiskanhg from english and spanish wikipedias.
thread_title:  IN ENGLISH: International wiki chess aid 

message: Az orosz nevek helyesírását javítani kell; hozzáértő (OsvátA?) kerestetik. --Hkoala 2006. szeptember 10., 14:10 (CEST)
thread_title: FIDE-lista

message: Szerintem a játszmák lejegyzése elég partikuláris dolog a játékhoz képest. A cikkben erősen a fontosságát túlhaladó mértékben van jelen. Az lenne a szerencsés, ha ebből születne egy alcikk. Itt lenne egy pársoros összegoflalás, és felette utalás a fő szócikkre. Megcsinálnám, de nem értek a dologhoz. Mi a véleményetek? Péter ✎ 2006. november 29., 14:32 (CET)
replies: text: Teljesen jogos, megcsináltam. Feanor 2006. november 29., 14:59 (CET)
replies: text: :Szuper, köszi. Péter ✎ 2006. november 29., 15:00 (CET)
thread_title:  Lejegyzés exportálása 

message: A következő képeket törölték vagy törlésre jelölték a Commons-on. Mielőtt eltávolítod a képet a szócikkből ellenőrizd a Commonsbeli lapját a képnek, hátha időközben visszavonták, vagy hibát követtek el a törlésre jelöléssel. A kivett képet próbáld meg helyettesíteni egy másikkal.
Miután megoldottad a problémát, kérlek azt jelezd itt az  üzenetet létrehozó sablon „|status=” sorában.
Ezt az üzenetet a CommonsTicker írta.
*   
-- CommonsTicker 2007. február 8., 23:18 (CET)
thread_title:  Kép figyelmeztetés 

message: Na a WP szinvonalára jellemző, hogy láthatüan egyetlen tisztességes versenysakkozó sem nézte át rendesen a cikket. A laikusok meg azt nem nézték meg, hogy megérthető-e a cikkből, hoigy mi is az a sakk. Mert ugye olyan hibákis voltak benne, amik logikai hibák. De hát a WP hülyék gyülekezete.:)
--Math 2007. június 15., 20:59 (CEST)
Meg lehet nézni ezt: Go összehasonlításképpen. Csak, hogy lássátok, tudom, miről beszélek. És nem, nem vagyok hajlanó egy hetet arra ádlozni, hogy ezt a cikket is megcsináljam mindaddig, amíg:
1) Még a problémát is tagadják a Wikipédiások
2) Üldözik azokat, akik meg tudják oldani, akik magasabb szinvonalon vannak. Maguk alá akarják gyűrni, ami jobb.
--Math 2007. június 16., 11:16 (CEST)
Kedves Math, és ugyanezt élem át egy másik szócikkben. Jószándékú hozzánemértők javítgatják, nyesegetik a mondanivalót.
Üdv. DB.
thread_title:  Szinvonal 

message: A patt meghatározásában van egy tétel, hogy semelyik félnek nincs semmiféle lépéslehetősége, de a király nincs sakkban.Én csak koca-sakkozó vagyok, de szerintem a lépésre kötelezettnek nincs semmilyen lépés lehetősége, az elegendő a PATT-hoz!?
Kérem egy hozzáértő javítson. Üdv. DB.
replies: text: Kicsit valóban túlbonyolított mondat, azért van ott az a "király nincs sakkban", mert ha nincs lépési lehetősége a lépésre kötelezettnek, és a király sakkban van, azt mattnak hívják. :) – Bennó  (beszól) 2007. szeptember 3., 14:42 (CEST)
thread_title:  PATT 

message: Kedves sakkozók! Mi az az élő szám, hogyan számítják, mit jelent?
Ha valaki ért hozzá, kibővíthetné a cikket!D.B.
Bocs, külső hivatkozásként megtaláltam. D.B.
Élő Árpádról kapta a nevét, ebben mérik, mennyire jó egy sakkjátékos. :en:Elo rating system – Alensha  üzi 2007. szeptember 3., 16:49 (CEST)
thread_title:  Élő szám 

message: Kedves Kollégák!
Az a gyanúm, hogy a cikkben szereplő meghatározás téves. Anno (sok-sok éve) én még úgy tanultam, hogy félig nyílt az a megnyitás, amiben sötét 1.e4-re nem e5-öt válaszol. A biztonság kedvéért utánanéztem most egy kicsit, és ennekalapján úgy tűnik, hogy manapság ide sorolják azokat is, amelyekben világos az f-, g- vagy h-gyaloggal kezd: de ha d-vel (c-, b-, a-val) nyit, akkor a megnyitás automatikusan zárt.
"Aljechin, Sziciliai, Caro-Kann, Pirc és Francia védelem. 
1. e4 e6 Francia védelem. Sötét ellentámadásra készül d5-tel. 
1. e4 f5  Fred védelem. Gyenge. 
1. e4 f6  2.d4 e5 3. dxe5 Nc6 4.exf6 Nxf6. Gyenge 
1. e4 g5 [?!] Borg védelem.  
1. e4 g6 Modern védelem (vagy Kotov/Robatsch védelem) Sötét kiprovokálja d4-et, mely később támadása célpontja lesz. 
1. e4 h5 Nem ad semmi előnyt.
1. e4 h6 [?!] Lásd Borg védelem! 
1. f3 Barnes megnyitás. Nagyon kezdetleges megnyitás, durva folytatás 2.Kf2. 
1. f4 Birdmegnyitás. Nem rossz; Világos kivár, vagy Holland védelemre, vagy 2. b3-ra játszik 1. g3 Benkőmegnyitás, vagy Király Fianchetto megnyitás. Gyakran lépéscserével.. 
1. g4 [!?] Grob megnyitás. Kínálja a csel játékot.1 ... d5; 2 Bg2 Bxg4 (2 ... c6 veszélytelen) 3.c4! 
1. h3 Clemenz megnyitás. Michael Basman játszotta gyakran más szokatlan lépések mellett. a3 és g4/b4 
1. h4 Desprez megnyitás"
P/c vita 2008. február 24., 11:50 (CET)
thread_title:  Félig nyílt megnyitások 

message: Nem akarom javítgatni keresztbe. Mami vagy más: írjál le egy olyan esetet, amikor villával minőségi előnyt lehet szerezni (minőségi előny: huszár/futó helyett bástya, bástya helyett vezér). –  Zimmy Há mér? Mér? Nem? De! 2008. április 1., 09:52 (CEST)
replies: text: egy huszár egyidejűleg támadja a két bástyát, és mindkettő védve van (akár egymás által). Mamivirágot az öltözőbe 2008. április 1., 09:57 (CEST)
OK. –  Zimmy Há mér? Mér? Nem? De! 2008. április 1., 11:09 (CEST)
thread_title:  Villa 

message: Nem láttam Stefan Zweig Sakknovellájának említését. http://hu.wikipedia.org/wiki/Stefan_Zweig A snell szerintem őshonos szleng szó, nem írnám sch-val. Az en passant kiejtését pótolni kellene, akár hangosan is, http://hu.forvo.com/word/en_passant/#fr Innen jogtisztán feltölthető. Láttam pár szót aminek az egybeírásába nem szeretnék belesülni. Az hogy a vezért nem királynőnek nevezzük, az állítólag azért van mert a magyarok a sakkot közvetlenül a perzsáktól vették át, úgy emlékszem. Nem néztem pontosan utána a történetnek de említésre méltó lehet.– Sepultura vita 2012. március 27., 22:14 (CEST)
A sakk játék, sport, tudomány és művészet. Ezzel szokott kezdődni minen ami a sakkról szól. A szócikkben utóbbiakat pótolni kellene. A két személy sem igaz minden esetre.  – Sepultura vita 2012. március 28., 20:52 (CEST)
thread_title:  Javítani kellene még 

message: Szelektáltam egy kicsit a link-gyűjteményt, illetve teljes egészében kivettem az Online sakk lehetőség részt belőle. Véleményem szerint az, aki a Wikipédiára jön a sakkról olvasni, nem hinném, hogy a töménytelen mennyiségű online játék külső linkeket keresné. Tartsuk meg ezt a szócikket egy igényesen szerkesztett, lényegre törő - de egyben kellően részletes - szócikknek, hiszen viszonylag fontos témát tárgyal. Ne csapjuk agyon a végét ilyennel.
Ezen kívül még kicsit szemet szúr a végén az a belső link-áradat is, amit azonban nem érdemes jelen esetben ritkítani, tekintve, hogy mind jól kapcsolódik. Így javasolnám, hogy aki ráér, egy sablonba belerakhatná ezeket a linkeket minden olyan szócikkel együtt, amelyek a sakk világával kapcsolatosak.
Smf mitcsináltam 2013. január 29., 18:05 (CET)
thread_title:  Linkáradat 

message: Elég sok szempontból javítást kíván szvsz  a szócikk. Lévén abszolút kezdő vagyok itt, nem nagyon merek belenyúlni és ez egyébként is alapos tervezést, esetleges megbeszélést igényel, ezért ide fejtem ki a gondolataimat.
A szócikk egy az egyben nagyon terjengősnek tűnik, de próbálok inkább konkrét lenni, felsorolásszerűen néhány problémát írni:
* Az 1. A sakk leírása c. fejezet érzésem szerint "sokat markol, keveset fog". A szabályok ismertetése egészen az elején elkezdődik, de még nagyságrendekkel lejjebb pl. megnyitáselméletről szóló részek után ér talán csak véget az 1.10 A játszma kimenetele (egyébként hibákat tartalmazó fejezettel)
** A sakk játék-, ill. versenyszabályai összevissza keverten tárulnak elénk mindenféle egyéb információk közepette, mint például, hogy mi az ökölszabály a bábok értékére, hogy a bástyát nem szokás a játszma elején játékba hozni vagy, hogy hogy is van a helyzet a király megmattolásával két huszár esetén (ez egyébként nagyon nincs tisztán megfogalmazva).
** A szabályok ismertetésében több logikai hiba van: például a vezérnél megemlíttetik (kissé érdekes mondatrendben), hogy az útban álló bábuk módosítják a mozgásterét, de a többi vonalban haladó bábunál ez már elmaradt, az ütés, mint fogalom ami némileg magyarázná ezt a szituációt pedig csak jóval később kerül definiálásra.
* A sakk egy hatalmas témakör, sok mindenről elég lenne talán említést tenni és más szócikkben tárgyalni, mint pl. a megnyitáselmélet, vagy a részletekbe menő sakktörténet (pl. háború utáni időszak)
A cikk felépítésében szerintem mindenképp szükség lenne:
*Egy rövid, tömör, egyértelmű leírásra a sakkjáték szabályairól. A versenyszabályokat (mint pl. játék időre vagy fogott bábu lép) talán érdemes külön kezelni.
Mielőtt valaki félreértene, a cikk rengeteg nagyon hasznos információt gyűjtött össze, ez nagyon tetszik, csak éppen a szerkezet valahogy nem tökéletes. Szívesen segítek szerkeszteni, de szükségem lenne véleményekre, ötletekre stb.
Ennyi jutott elsőre eszembe, várom az észrevételeket, megjegyzéseket.
Hason Ló vita 2013. május 13., 12:11 (CEST)
Itt mindenki azért dolgozik, hogy a cikkek jobbak legyenek, úgyhogy kritikáid senkit nem fognak megbántani. Igazad van sok mindenben, amit írtál, viszont ez még akkor is egy jobb minőségű cikknek számít számos más cikkhez képest. A vonatkozó irányelvek alapján nyugodtan szerkeszthetsz a cikkben, sőt kérünk is erre. 
--Dj vita 2013. május 14., 15:56 (CEST)
thread_title:  Problémák 

message: A cikkben vegyesen szerepel a sáncolás lejegyzéseként a 0-(0-)0 (nullák) és az O-(O-)O (nagy o-k) is. Melyik a helyes? --Tacsipacsi vita 2015. július 25., 17:36 (CEST)
Valójában mindegy, mert kialakulásakor eredetileg két, illetve három karika jelezte. Az egységesítés érdekében 0-val (nullával) jelöltem mindenhol. Köszönöm az észrevételt. --Dodi123 vita 2015. július 25., 17:52 (CEST)
Gondoltam, hogy eredetileg mindegy volt, hogy melyik billentyűt nem nyomják meg.  Csak arra gondoltam, hogy ma már van valami kialakult rendszer. --Tacsipacsi vita 2015. július 25., 19:21 (CEST)
thread_title:  Sáncolás lejegyzése 

message: Mivel több alkalommal át lett javítva, hogy hány búzaszemről van szó, leírom ide matematikailag levezetve, hátha elolvassa az is, aki mindig hibásra akarja javítani.
*Az első mezőre 1 búzaszemet tesznek, így azon 21-1=1 darab van;
*A 2. mezőre ennek dupláját, 2 darab búzaszemet tesznek, így összesen már 22-1=3 darab búzaszem lesz a táblán;
*A 3. mezőre az előző mezőre rakott kétszeresét, azaz 4 darab búzaszemet tesznek, így összesen már 4+2+1=7 darab lesz a táblán, ami 23-1=7;
*... ugyanígy, a fentiek alapján:
*A 64. mezőre tétel után összesen 264-1 búzaszem lesz a táblán.
Dodi123 vita 2022. november 20., 19:25 (CET)
thread_title:  Búzaszemek száma